CELEX: 32016R1423
Language: ro
Date: 2016-08-25 00:00:00
Title: Regulamentul de punere în aplicare (UE) 2016/1423 al Comisiei din 25 august 2016 de reînnoire a aprobării substanței active picolinafen în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

26.8.2016   
               
               
                  RO
               
               
                  Jurnalul Oficial al Uniunii Europene
               
               
                  L 231/20
               
            REGULAMENTUL DE PUNERE ÎN APLICARE (UE) 2016/1423 AL COMISIEI
      din 25 august 2016
      de reînnoire a aprobării substanței active picolinafen în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
      întrucât:
      
                  (1)
               
               
                  Aprobarea substanței active picolinafen, în condițiile menționate în partea A din anexa la Regulamentul de punere în aplicare (UE) nr. 540/2011 al Comisiei (2), expiră la 30 iunie 2017.
               
            
                  (2)
               
               
                  O cerere de reînnoire a includerii substanței picolinafen în anexa I la Directiva 91/414/CEE a Consiliului (3) a fost transmisă în conformitate cu articolul 4 din Regulamentul (UE) nr. 1141/2010 al Comisiei (4) și în termenul prevăzut la articolul respectiv.
               
            
                  (3)
               
               
                  Solicitantul a transmis dosarele suplimentare necesare în conformitate cu articolul 9 din Regulamentul (UE) nr. 1141/2010. Statul membru raportor a constatat că cererea era completă.
               
            
                  (4)
               
               
                  Statul membru raportor, în colaborare cu statul membru coraportor, a întocmit un raport de evaluare a reînnoirii, pe care l-a transmis, la data de 14 mai 2014, Autorității Europene pentru Siguranța Alimentară (denumită în continuare „autoritatea”) și Comisiei.
               
            
                  (5)
               
               
                  Autoritatea a transmis solicitantului și statelor membre raportul de evaluare a reînnoirii în vederea formulării de observații, iar observațiile primite le-a transmis Comisiei. De asemenea, autoritatea a pus la dispoziția publicului dosarul suplimentar rezumativ.
               
            
                  (6)
               
               
                  La data 22 octombrie 2015, autoritatea a comunicat Comisiei concluzia sa (5) cu privire la posibilitatea ca substanța picolinafen să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 29 ianuarie 2016, Comisia a prezentat proiectul de raport de examinare referitor la substanța picolinafen Comitetului permanent pentru plante, animale, produse alimentare și hrană pentru animale.
               
            
                  (7)
               
               
                  Cu privire la una sau la mai multe utilizări reprezentative ale cel puțin unui produs de protecție a plantelor care conține substanța activă s-a constatat îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Prin urmare, se consideră că respectivele criterii de aprobare sunt îndeplinite.
               
            
                  (8)
               
               
                  În consecință, este adecvat ca aprobarea substanței picolinafen să fie reînnoită.
               
            
                  (9)
               
               
                  Evaluarea riscurilor în contextul reînnoirii aprobării substanței picolinafen se bazează pe un număr limitat de utilizări reprezentative, care însă nu limitează utilizările pentru care pot fi autorizate produsele de protecție a plantelor care conțin picolinafen. Prin urmare, este adecvat să nu se mențină restricția de utilizare doar ca erbicid.
               
            
                  (10)
               
               
                  În conformitate cu articolul 14 alineatul (1) din Regulamentul (CE) nr. 1107/2009, coroborat cu articolul 6 din același regulament, și ținând cont de cunoștințele științifice și tehnice actuale, este necesar să se includă anumite condiții.
               
            
                  (11)
               
               
                  În conformitate cu articolul 20 alineatul (3) din Regulamentul (CE) nr. 1107/2009, coroborat cu articolul 13 alineatul (4) din același regulament, anexa la Regulamentul de punere în aplicare (UE) nr. 540/2011 ar trebui modificată în consecință.
               
            
                  (12)
               
               
                  Regulamentul de punere în aplicare (UE) 2016/549 al Comisiei (6) a amânat data expirării substanței picolinafen până la 30 iunie 2017 pentru a permite ca procesul de reînnoire să fie finalizat înainte de expirarea aprobării substanței respective. Cu toate acestea, având în vedere faptul că o decizie cu privire la reînnoire a fost deja luată înainte de această dată de expirare amânată, prezentul regulament ar trebui să se aplice de la 1 noiembrie 2016.
               
            
                  (13)
               
               
                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTUL REGULAMENT:
      Articolul 1
      Reînnoirea aprobării substanței active
      Aprobarea substanței active picolinafen, cu specificațiile din anexa I, este reînnoită sub rezerva îndeplinirii condițiilor prevăzute în anexa respectivă.
      Articolul 2
      Modificări ale Regulamentului de punere în aplicare (UE) nr. 540/2011
      Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
      Articolul 3
      Intrarea în vigoare și data aplicării
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică de la 1 noiembrie 2016.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 25 august 2016.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 309, 24.11.2009, p. 1.
      
         (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).
      
         (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).
      
         (4)  Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (JO L 322, 8.12.2010, p. 10).
      
         (5)  EFSA Journal 2015; 13(11):4279. Document disponibil online la adresa: www.efsa.europa.eu.
      
         (6)  Regulamentul de punere în aplicare (UE) 2016/549 al Comisiei din 8 aprilie 2016 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active bentazon, cihalofop-butil, diquat, famoxadon, flumioxazin, DPX KE 459 (flupirsulfuron-metil), metalaxil-M, picolinafen, prosulfuron, pimetrozin, tiabendazol și tifensulfuron-metil (JO L 95 9.4.2016 p. 4).
      
         ANEXA I
         
                     Denumire comună, numere de identificare
                  
                  
                     Denumire IUPAC
                  
                  
                     Puritate (1)
                     
                  
                  
                     Data aprobării
                  
                  
                     Expirarea aprobării
                  
                  
                     Dispoziții specifice
                  
               
                     Picolinafen
                     Nr. CAS 137641-05-5
                     Nr. CIPAC 639
                  
                  
                     4′-fluor-6-(α,α,α-trifluor-m-toliloxi)piridin-2-carboxanilidă
                  
                  
                     ≥ 980 g/kg
                  
                  
                     1 noiembrie 2016
                  
                  
                     30 iunie 2031
                  
                  
                     În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009 se ține seama de concluziile raportului de examinare privind substanța picolinafen, în special de apendicele I și II ale acestuia.
                     Cu ocazia acestei evaluări generale, statele membre acordă o atenție deosebită:
                     
                                 —
                              
                              
                                 impurităților din substanța tehnică activă;
                              
                           
                                 —
                              
                              
                                 protecției mamiferelor, în special a mamiferelor erbivore de mari dimensiuni;
                              
                           
                                 —
                              
                              
                                 protecției plantelor terestre care nu sunt vizate;
                              
                           
                                 —
                              
                              
                                 protecției apelor subterane, atunci când substanța este aplicată în regiuni cu sol și/sau cu condiții climatice vulnerabile;
                              
                           
                                 —
                              
                              
                                 protecției organismelor acvatice, în special a algelor.
                              
                           Condițiile de utilizare includ, dacă este cazul, măsuri de atenuare a riscurilor.
                  
               
            (1)  Detalii suplimentare privind identitatea și specificațiile substanței active se găsesc în raportul de examinare.
      
      
         ANEXA II
         Anexa la Regulamentul de punere în aplicare (UE) nr. 540/2011 se modifică după cum urmează:
         
                     1.
                  
                  
                     În partea A, rubrica 38 referitoare la picolinafen se elimină.
                  
               
                     2.
                  
                  
                     În partea B, se adaugă următoarea rubrică:
                     
                                 Număr
                              
                              
                                 Denumire comună, numere de identificare
                              
                              
                                 Denumire IUPAC
                              
                              
                                 Puritate (*)
                                 
                              
                              
                                 Data aprobării
                              
                              
                                 Expirarea aprobării
                              
                              
                                 Dispoziții specifice
                              
                           
                                 „103
                              
                              
                                 Picolinafen
                                 Nr. CAS 137641-05-5
                                 Nr. CIPAC 639
                              
                              
                                 4′-fluor-6-(α,α,α-trifluor-m-toliloxi)piridin-2-carboxanilidă
                              
                              
                                 ≥ 980 g/kg
                              
                              
                                 1 noiembrie 2016
                              
                              
                                 30 iunie 2031
                              
                              
                                 În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009 se ține seama de concluziile raportului de examinare privind substanța picolinafen, în special de apendicele I și II ale acestuia.
                                 Cu ocazia acestei evaluări generale, statele membre acordă o atenție deosebită:
                                 
                                             —
                                          
                                          
                                             impurităților din substanța tehnică activă;
                                          
                                       
                                             —
                                          
                                          
                                             protecției mamiferelor, în special a mamiferelor erbivore de mari dimensiuni;
                                          
                                       
                                             —
                                          
                                          
                                             protecției plantelor terestre care nu sunt vizate;
                                          
                                       
                                             —
                                          
                                          
                                             protecției apelor subterane, atunci când substanța este aplicată în regiuni cu sol și/sau cu condiții climatice vulnerabile;
                                          
                                       
                                             —
                                          
                                          
                                             protecției organismelor acvatice, în special a algelor.
                                          
                                       Condițiile de utilizare includ, dacă este cazul, măsuri de atenuare a riscurilor.”
                              
                           
               
            (*)  Detalii suplimentare privind identitatea și specificațiile substanței active se găsesc în raportul de examinare.